text: thumb|১৯৭১ বাংলাদেশী বুদ্ধিজীবী হত্যাকাণ্ডের পরে পড়ে থাকা বুদ্ধিজীবীদের লাশ
  গণহত্যা যার ইংরেজি Genocide একটি সংকর শব্দ। মূল গ্রিক শব্দ génos যার অর্থ (জাতি, মানুষ) এবং ল্যাটিন -cide ("হত্যাকাণ্ড") এর সমন্বয়ে গঠিত। (কখনো কখনো গণবিধ্বংসীর সাথে তুলনা করা হয়) বলতে নির্দিষ্ট  একটি ভৌগোলিক অংশে একযোগে বা অপেক্ষাকৃত অল্প সময়ে উল্লেখযোগ্য সংখ্যক মানুষ হত্যা করাকে বোঝায়।
  
  গণহত্যা জাতিগত, বর্ণগত, ধর্মীয় বা নৃতত্ত্বীয় গোষ্ঠী হিসাবে বিবেচিত মানুষজনকে সম্পূর্ণ বা আংশিকভাবে ধ্বংস করার ইচ্ছাকৃত কার্য। 'গণ'-এর অর্থ গোষ্ঠী এবং 'হত্যা'র অর্থ সংহার। অর্থাৎ গণহত্যা হলো কোনো গোষ্ঠীভুক্ত মানুষজনকে মেরে ফেলা। ইংরেজি প্রতিশব্দ জেনোসাইডের উৎসও একই। এটি গ্রিক জেনোস, অর্থাৎ মানুষ বা বর্ণ থেকে এবং সাইড অর্থাৎ মারা থেকে এসেছে। সেহেতু জেনোসাইডের বা গণহত্যার অর্থ "জাতীয়, নৃগোষ্ঠীয়, বর্ণগত বা ধর্মীয় গোষ্ঠীকে সম্পূর্ণরূপে বা আংশিকভাবে ধ্বংস করার উদ্দেশ্যে করা কার্য"।
  
  এফবিআই এর মতে, গণহত্যা হল সেই হত্যাকাণ্ড যখন কোন একটা ঘটনায় চার বা তার অধিক সংখ্যক মানুষ মারা যায় এবং হত্যাকাণ্ডের মাঝে কোন বিরতি থাকে না। গণহত্যা সাধারণত একটি নির্দিষ্ট স্থানে ঘটে, যেখানে এক বা একাধিক মানুষ অন্যদের মেরে ফেলে। অনেক গণহত্যার শেষে হত্যাকারী আত্মহত্যা করে অথবা পুলিশের হাতে নিহত হয়।
  
  বর্তমান পর্যন্ত বেশ কিছু গণহত্যার ঘটনা দেখা গিয়েছে। ইহুদীদের হত্যার সময়ে জেনোসাইড শব্দ প্রথম ব্যবহৃত হয়েছিল। পরবর্তীকালে, গ্রীক গণহত্যা, আর্মেনীয় গণহত্যা, এশিরিয়ান গণহত্যা, ইউক্রেনীয় গণহত্যা, বাংলাদেশ গণহত্যা, কম্বোডীয় গণহত্যা, গুয়াতেমালান গণহত্যা, কুর্দীয় গণহত্যা, বসনীয় গণহত্যা, রোবণ্ডন গণহত্যা ইত্যাদি বিভিন্ন ঘটনা খবরে এসেছে।
  
  ইতিহাসে গণহত্যা 
  
  গণহত্যার ধারণা অতীতের বহু ঘটনায় প্রযোজ্য গণ্য করা হয়েছে। সিপিপিসিজির মতে, "ইতিহাসের প্রতিটি কালে গণহত্যা মানবতার জন্য বৃহৎ ক্ষতি সাধন করেছে।"
  
  অনেক দেশে গণহত্যাকে স্বীকৃতি প্রদান করা বা না করা অবৈধ। যেমন, কখনো ইউরোপীয় দেশে ইহুদীদের গণহত্যা এবং আর্মেনীয় গণহত্যাকে মিথ্যা আখ্যা দেওয়া নিষেধ। অন্যদিকে, তুরস্কে আর্মেনীয়দের, গ্রীকদের, এশিরীয়দের এবং মেরোনাইটদের গোষ্ঠীগত হত্যাকে গণহত্যা বলা আর্টিকেল ৩০১ অনুযায়ী দণ্ডনীয়।
  
  উইলিয়াম রুবিনস্টাইনের মতে, প্রথম বিশ্ব যুদ্ধের পরে শাসনের অভিজাত ধরন লোপ পাওয়ার পরই বিংশ শতকের গণহত্যাসমূহের আত্মপ্রকাশ ঘটে।
  
  আরও দেখুন 
   আন্তর্জাতিক গণহত্যা স্মরণ ও প্রতিরোধ দিবস
   ১৯৭১ বাংলাদেশী বুদ্ধিজীবী হত্যাকাণ্ড
  
  পাদটীকা
  
  তথ্যসূত্র
  
  বহিঃসংযোগ
  
  বিষয়শ্রেণী:অপরাধ
  বিষয়শ্রেণী:হত্যাকাণ্ড
  বিষয়শ্রেণী:পরিকল্পিত গণহত্যা
title: গণহত্যা